كۆڵبەرێكی كورد لە نەوسود بریندار
كرا
مامۆستایەکی زانکۆی پەیام نووری مەریوان وانە وتنەوەی لێ قەدەغەکرا
زێندانیەكی كورد لە گرتووخانەی رەجایی
شار بەسەختی شكەنجە دراوە
شەش چالاکی کرێکاری حوکمی زیندانیان
بۆ بڕایەوە
نزیک بە دوو هەزار سکاڵا لەسەر ئازاری
جەستەیی قوتابیان
كۆڵبەرێكی كورد لە نەوسود بریندار
كرا
خەباتمێدیا: بەپێی هەواڵی هەواڵدەری
هەنگاو: شەوی یەکشەمە ٢٥ی رەزبەر،کۆڵبەرێکی کورد بەناوی "ئەشکان فەتاحی" کوری وەهبی
19ی ساڵە و خەڵكی شاری نەوسودی سەربە پارێزگای كرماشان، لە شوێنێک بەناوی "دەرە هەرات"
بەتەقەی راستەوخۆی هێزە سەركوتگەرەكانی رژێمەوە بریندار کراوە.
ئەو کۆڵبەرە کوردە لاقی پێکراوەو بە مەبەستی چارەسەری
رەوانەی نەخۆشخانەی شاری پاوە کراوە.
لەسەرەتای پاییزی ئەمساڵەوە، چوار کۆڵبەری کورد
لە شارەکانی پاوە،نەوسود،وپیرانشار و بە بە تەقەی راستەوخۆی هێزە سەركوتگەرەكانی رێژیمی
ئێران بریندار بوون.
مامۆستایەکی زانکۆی پەیام نووری مەریوان وانە وتنەوەی لێ قەدەغەکرا
خەباتمێدیا: بەپێی هەواڵی هەواڵدەریی
کوردپا، ڕۆژی یەکشەممە ٢٦ی ڕەزبەر، حامید کۆنەپۆشی مامۆستای زانکۆی پەیام نووری
شاری مەریوان، لەلایەن حەراستی ئەو زانستگایەوە پێی ڕاگەیەنراوە کە چیتر ئیزنی وانە
وتنەوەی نیە.
حامید کۆنەپۆشی لە فەیس بووکی شەخسی
خۆیدا نوسیوویەتی: ئەمڕۆ بۆ دانیشتنی یەکەمی کلاسەکانی تێرمی پاییزەی پەیام نوور بۆ
زانکۆ چووبووم. بەداخەوە لەوێ ڕێیان لێ گرتم و سەرەڕای ئامادە بوونی خوێندکارەکان،
گوتیان لەگەڵ ئەوەی کە بە مامۆستایەکی خوێندەوار و بەدیسیپلنت دەزانین، بەڵام نابێت
ئیتر وانە بڵێیتەوە.
زێندانیەكی كورد لە گرتووخانەی رەجایی
شار بەسەختی شكەنجە دراوە
خەباتمێدیا: بەپێی هەواڵی هەواڵدەری
هەنگاو، لەماوەی رۆژانی رابردوودا لاوێکی کورد بەناوی " موحسین . ر" تەمەن ٢٣ ساڵ
و کوڕی " ر . ر" لەلایەن ئەندامانی هێزی سەركوتگەری حیفازەت ئیتلاعاتی زیندانی رەجایی
شاری کەرەجەوە بەسەختی شەكنجە و ئازار دەدرێ.
موحسین دوو مانگ بەر لەئێستا بە تۆمەتی گوازتنەوەی "مەشرووب" لەلایەن هێزە ئینتزامییەکانی
کەرەجەوە دەستبەسەر و بۆ زیندانی رەجایی شار گوازرایەوە.
ئەو زیندانییە کوردە تا ئێستا لە بەندی
٣ی زیندانی رەجایی شار راگیراوە و لەسەر دۆخی خۆی و ئازار و شكەنجە درانی سكاڵای تۆمار
كردوە بەڵام هیچ كەس و دەزگایەكی گرتووخانەكە وەڵامیان نەداوەتەوە.
شەش چالاکی کرێکاری حوکمی زیندانیان
بۆ بڕایەوە
خەباتمێدیا: بەپێی هەواڵی هەواڵدەریەكان،
شەش چالاکی کرێکاری لە شاری کامیاران کە پێشتر بە تاوانی بەشداری لە ڕێوڕەسمی ڕۆژی
جیهانیی کرێکار دەستبەسەر کرابوون لە لایەن دادگای رژێمەوە لە شاری سنە حوکمیان بۆ
بڕایەوە.
بەپێی هەواڵی هەواڵدەری كوردپا ڕۆژی
شەممە ٢٤ ڕەزبەر شەش چالاکی کرێکاری لە شاری کامیاران، چوار کەسیان بە یەک ساڵ و
دوو کەسی دیکەیان بە سێ مانگ و یەک ڕۆژ زیندانی حوکم دراون.
ناوی ئەو هاووڵاتییە کوردانەی خەڵکی
شاری کامیاران بریتیە لە، مێهرداد سەبووری، ئومید ئەحمەدی، دڵنیا سەبووری، ڕۆژین ئیبراهیمی،
شاهۆ سادقی و ئارام محەممەدی.
بەپێی هەواڵی هەواڵدەری كوردپا، مێهرداد،
ئومید، دڵنیا و ڕۆژین بە یەک ساڵ زیندانی و شاهۆ و ئارام محەممەدی هەر یەک بە سێ
مانگ و یەک ڕۆژ زیندانی لە لایەن لقی یەکی دادگای رژێم لە شاری سنە حوکم دراون.
ئەو شەش چالاکە کرێکارییە، پێشتر لە
لایەن ئیدارەی ئیتلاعاتی رژێم لە شاری کامیاران دەستبەسەر کرابوون، بە دانانی
بارمتە بە شێوەی کاتی ئازاد کرا بوون.
لە ڕێکەوتی ١٢ ڕەزبەر ئەو چالاکەنە
بانگهشتی لقی دادگای ئینقلابی شاری سنە دادگای کرابوون.
نزیک بە دوو هەزار سکاڵا لەسەر ئازاری
جەستەیی قوتابیان
خەباتمێدیا: بەپێی هەواڵی هەواڵدەریی
"ئیلنا"، "ڕەحیم میرشا وەلەد"، ڕۆژی ٢٥ی ڕەزبەر ڕایگەیاندووە
کە؛ "لە هەزار و ٢٩٤ سکاڵای تۆمار کراو لە دوو ساڵی ڕابردوودا، هەزار و ٢٧٤
سکاڵا ڕاست و ٦٥٠ سکاڵا بێبناما ڕاگەیەندراوە".
ناوبراو هەروەها باسی لە ئازاری جەستەیی
قوتابییەک بە ناوی "محەممەد پارسا تاهێری" لە ناوچەی ٩ی تاران کردووە. سەری
ئەم قوتابییە لە لایەن مامۆستاکەیەوە شکاوە و "محەممەدپارسا" سەبارەت بەم
ڕووداوە گوتویەتی کە؛ مامۆستاکەی پەلاماری داوەو سەری بە دەرگای پۆلەکەدا کێشاوە و
بووەتە هۆی شکانی سەری و سەری ٣ تەقەڵی لێ خواردوە.
بەكردەوە لێدان و ئازاری قوتابی لە
قوتابخانەكان پەیرەو دەكرێ و لە سیستەمی پەروەردەو فێركردنی رژێمدا سیاسەتێكی روون
بۆ ئەو بابەتە نیە. لە كاتێكدا لە قوتابخانەكانی ئێراندا لە حاست قوتابیاندا بەم شێوە
هەلسوكەوت دەكرێ، كە لە بنەڕەتدا دەبێ لە قوتابخانە رێزی و مامۆستاو قوتابی بە
پلان و بەرنامە رێكبخرێ و رێگەنەدرێ مافی هیچ لایەكیان بفەوتێ و پشتگوێ بخرێ.